Bestefaren, NHK I, fra Sønderjylland, var kjøpmann i Kristiansund fra 1787 til 1814. Bestefaren og faren (NHK II) bygde opp et solid firma, basert på klippfiskeksport. Firmaet eide flere fiskevær på kysten av Nordmøre, Romsdal og Sør-Trøndelag, de eide tørkeplasser for klippfiskproduksjon, brygger for lagring og pakking av fisk. Sentralt i det hele sto kjøpmannsgården Knudtzongården på Kirkelandet, som var en av de fineste bygårdene i Kristiansund.